Ґелледетськый університет

Ґелледе́тськый університе́т, неформално курто Ґелледе́т (анґл. Gallaudet University, МФА: [ˌɡæləˈdɛt]) ото приватный федерално признаный університет у Вошінґтоні про школованя людий из нарушенями слуху. Ун быв закладеный у 1864. рокови ги ошкола про глухых и незрячых дітий. Ґелледет быв первым закладом продвинутого школованя глухых и слабочувучых у світі тай лишат ся єдинов высокошколськов інституційов, де вшыткі проґрамы и услугы сут конкретно розроблені про глухых и слабочувучых штудентув. Університет бере на ошколованя чувучых штудентув. Ґелледетськый університет названый на честь Томаса Гопкінса Ґелледета, котрый быв вызначнов особов у історії ошколованя про людий из нарушенями слуху. Університет є офіційно білінґвалный; ун хоснує америцькый язык жестув (анґл. American Sign Language, ASL) и писаный анґліцькый. Обы керовництво університета ся розуміло у потребах штудентув, персонал головно тоже ся чинит людьми з нарушенями слуху. Референції